CELEX: 31993L0090
Language: el
Date: 1993-10-29 00:00:00
Title: Οδηγία 93/90/ΕΟΚ της Επιτροπής της 29ης Οκτωβρίου 1993 σχετικά με τον κατάλογο των ουσιών που αναφέρονται στο άρθρο 13 παράγραφος 1 πέμπτη περίπτωση της οδηγίας 67/548/ΕΟΚ του Συμβουλίου

Avis juridique important

|

31993L0090

Οδηγία 93/90/ΕΟΚ της Επιτροπής της 29ης Οκτωβρίου 1993 σχετικά με τον κατάλογο των ουσιών που αναφέρονται στο άρθρο 13 παράγραφος 1 πέμπτη περίπτωση της οδηγίας 67/548/ΕΟΚ του Συμβουλίου  

Επίσημη Εφημερίδα αριθ. L 277 της 10/11/1993 σ. 0033 - 0033 Φινλανδική ειδική έκδοση: Κεφάλαιο 13 τόμος 25 σ. 0046  Σουηδική ειδική έκδοση: Κεφάλαιο 13 τόμος 25 σ. 0046 

ΟΔΗΓΙΑ 93/90/ΕΟΚ ΤΗΣ ΕΠΙΤΡΟΠΗΣ της 29ης Οκτωβρίου 1993 σχετικά με τον κατάλογο των ουσιών που αναφέρονται στο άρθρο 13 παράγραφος 1 πέμπτη περίπτωση της οδηγίας 67/548/ΕΟΚ του ΣυμβουλίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 67/548/ΕΟΚ του Συμβουλίου της 27ης Ιουνίου 1967 περί προσεγγίσεως των νομοθετικών, κανονιστικών και διοικητικών διατάξεων περί ταξινομήσεως, συσκευασίας και επισημάνσεως των επικινδύνων ουσιών (1), όπως τροποποιήθηκε τελευταία από την οδηγία  93/72/ΕΟΚ της Επιτροπής (2), και ιδίως το άρθρο 13 παράγραφος 1,  Εκτιμώντας:  ότι το άρθρο 13 παράγραφος 1 πέμπτη περίπτωση της οδηγίας 67/548/ΕΟΚ ορίζει ότι εξαιρούνται από ορισμένες διατάξεις της εν λόγω οδηγίας, και ιδίως από τις διατάξεις περί γνωστοποιήσεως, οι ουσίες που χρησιμοποιούνται αποκλειστικά για άλλες κατηγορίες  προϊόντων για τις οποίες ισχύουν κοινοτικές διαδικασίες κοινοποίησης ή έγκρισης και για τις οποίες οι απαιτήσεις σχετικά με την επιβολή πληροφοριών είναι ανάλογες εκείνων που προβλέπονται στην οδηγία 67/548/ΕΟΚ και ότι, ως εκ τούτου, η Επιτροπή οφείλει  να συντάσσει κατάλογο των κοινοτικών αυτών πράξεων- ότι, επί του παρόντος, υπάρχει μία μόνο κοινοτική πράξη που εμπίπτει στο παλαίσιο της πέμπτης περίπτωσης του άρθρου 13 παράγραφος 1- ότι, ωστόσο, ο κατάλογος αυτός θα επανεξετάζεται τακτικά και θα αναθεωρείται, εφόσον χρειάζεται- ότι οι διατάξεις της παρούσας οδηγίας είναι σύμφωνες με τη γνώμη της Επιτροπής για την Προσαρμογή στην Τεχνική Πρόοδο των Οδηγιών για την Εξάλειψη των Τεχνικών Εμποδίων στις Συναλλαγές Επικινδύνων Ουσιών και Παρασκευασμάτων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Ο κατάλογος των κοινοτικών πράξεων που αφορούν τομείς προϊόντων για τους οποίους ισχύουν κοινοτικές διαδικασίες γνωστοποίησης ή έγκρισης και για τους οποίους οι απαιτήσεις σχετικά με την υποβολή πληροφοριών για τις κατηγορίες ουσιών που  αναφέρονται στον κατάλογο είναι ανάλογες εκείνων που προβλέπονται στην οδηγία 67/548/ΕΟΚ παρατίθενται στο παράρτημα της παρούσας οδηγίας.   Άρθρο 2  1. Τα κράτη μέλη θεσπίζουν και δημοσιεύουν, πριν από τις 31 Οκτωβρίου 1993, τις αναγκαίες διατάξεις για να συμμορφωθούν με την παρούσα οδηγία. Πληροφορούν αμέσως την Επιτροπή σχετικά.  2. Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.   Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 29 Οκτωβρίου 1993.  Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής  (1) ΕΕ αριθ. 196 της 16. 8. 1967, σ. 1.  (2) ΕΕ αριθ. L 258 της 16. 10. 1993, σ. 29.      ΠΑΡΑΡΤΗΜΑ   ΚΟΙΝΟΤΙΚΕΣ ΠΡΑΞΕΙΣ ΠΟΥ ΑΦΟΡΟΥΝ ΤΟΜΕΙΣ ΠΡΟΪΟΝΤΩΝ ΓΙΑ ΤΟΥΣ ΟΠΟΙΟΥΣ ΙΣΧΥΟΥΝ ΚΟΙΝΟΤΙΚΕΣ ΔΙΑΔΙΚΑΣΙΕΣ ΓΝΩΣΤΟΠΟΙΗΣΗΣ Ή ΕΓΚΡΙΣΗΣ ΚΑΙ ΓΙΑ ΤΟΥΣ ΟΠΟΙΟΥΣ ΟΙ ΑΠΑΙΤΗΣΕΙΣ ΣΧΕΤΙΚΑ ΜΕ ΤΗΝ ΥΠΟΒΟΛΗ ΠΛΗΡΟΦΟΡΙΩΝ ΓΙΑ ΤΙΣ ΚΑΤΗΓΟΡΙΕΣ ΤΩΝ ΑΝΑΦΕΡΟΜΕΝΩΝ ΟΥΣΙΩΝ ΕΙΝΑΙ ΑΝΑΛΟΓΕΣ  ΕΚΕΙΝΩΝ ΠΟΥ ΠΡΟΒΛΕΠΟΝΤΑΙ ΣΤΗΝ ΟΔΗΓΙΑ 67/548/ΕΟΚ.  1. Οδηγία 91/414/ΕΟΚ του Συμβουλίου της 15ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων: ουσίες υποκείμενες στις διαδικασίες αξιολόγησης που προβλέπονται από το άρθρο 6  της οδηγίας (ΕΕ αριθ. L 230 της 19. 8. 1991, σ. 1).